CELEX: 32018D1985
Language: lv
Date: 2018-12-13 00:00:00
Title: Komisijas Īstenošanas lēmums (ES) 2018/1985 (2018. gada 13. decembris), ar ko Willaertia magna c2c maky neapstiprina par 11. produkta veida biocīdos lietojamu aktīvo vielu (Dokuments attiecas uz EEZ.)

14.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 317/27
               
            
         KOMISIJAS ĪSTENOŠANAS LĒMUMS (ES) 2018/1985
         (2018. gada 13. decembris),
         ar ko Willaertia magna c2c maky neapstiprina par 11. produkta veida biocīdos lietojamu aktīvo vielu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 9. panta 1. punkta b) apakšpunktu,
         tā kā:
         
                     (1)
                  
                  
                     Francijas kompetentā novērtētājiestāde 2014. gada 17. martā saņēma pieteikumu uz to, lai mikroorganismu Willaertia magna c2c maky apstiprinātu par aktīvo vielu lietošanai 11. produkta veida biocīdos “Dzesēšanas un tehnoloģisko sistēmu šķidrumu konservanti”, kā aprakstīts Regulas (ES) Nr. 528/2012 V pielikumā.
                  
               
                     (2)
                  
                  
                     Francijas kompetentā izvērtētājiestāde saskaņā ar Regulas (ES) Nr. 528/2012 8. panta 1. punktu 2017. gada 15. martā iesniedza novērtējuma ziņojumu kopā ar secinājumiem.
                  
               
                     (3)
                  
                  
                     Ņemot vērā kompetentās novērtētājiestādes secinājumus, Biocīdu komiteja 2018. gada 26. aprīlī formulēja Eiropas Ķimikāliju aģentūras atzinumu (2).
                  
               
                     (4)
                  
                  
                     Saskaņā ar minēto atzinumu nav paredzams, ka 11. produkta veida biocīdi, kuri satur Willaertia magna c2c maky, atbildīs Regulas (ES) Nr. 528/2012 19. panta 1. punkta b) apakšpunktā izvirzītajiem kritērijiem. Proti, cilvēka veselības apdraudējuma novērtēšanas laikā izskatītie scenāriji rāda, ka pastāv nepieņemams risks, un drošus lietošanas veidus nevarēja noteikt. Turklāt nav pietiekami pierādīts, ka Willaertia magna c2c maky ir iedarbīgs līdzeklis Legionella pneumophila kontrolei.
                  
               
                     (5)
                  
                  
                     Ņemot vērā Eiropas Ķimikāliju aģentūras atzinumu, Komisija uzskata, ka nav lietderīgi Willaertia magna c2c maky apstiprināt lietošanai 11. produkta veida biocīdos.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Biocīdu pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            
               Willaertia magna c2c maky neapstiprina par 11. produkta veida biocīdos lietojamu aktīvo vielu.
         
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2018. gada 13. decembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 167, 27.6.2012., 1. lpp.
         
         
            (2)  Biocīdu komitejas atzinums par pieteikumu uz to, lai apstiprinātu aktīvo vielu Willaertia magna c2c maky, produkta veids: 11, ECHA/BPC/206/2018, pieņemts 2018. gada 26. aprīlī.